Gideon aeleza vitu alivyopenda babake
Language: Swahili | Genre: News

Gideon aeleza vitu alivyopenda babake 
SENETA wa Baringo Gideon Moi, jana alifichua jinsi baba yake Daniel Moi alivyovumilia utundu wake alipokuwa kijana. 
Kitinda mimba huyo wa Mzee Moi alisema wakati mmoja alichukua gari jipya la baba yake kisiri kisha lika husika kwenye ajali. 
"Kwa vile nilifahamu mzee alikuwa mcha Mungu, nilichukua Bibilia mkononi na kuingia katika chumba chake. Alikuwa tayari amepata habari za ajali na aliponiona alitikisa kichwa na kunikazia macho kisha akaangua kicheko na stori ikaishia hapo, Seneta Moi alisema. 
Pia alifichua kuwa baba yake alipenda kula nyama sana, shabiki wa mhubiri maarufu wa Amerika Billy Graham na kutazama kipindi cha miereka. Huyu mzee alikuwa an apenda nyama, siku moja nilimweleza daktari alishauri asile nyama na akaniuliza, 'unaona daktari hapa?'. Nikanyamaza
Askofu mstaafu wa kanisa la AIC Silas Yego, ambaye alikuwa mwandani wa Mzee Moi kwa miaka mingi ali nukuu vifungu vya Bibilia ambavyo rais huyo wa pili wa Kenya alipenda kukariri. 
Askofu Yego alisema Moi alikuwa amejiandaa kwa kifo kulingana na alivyoamini Mungu.